Deg-s nessaweḍ ɣer tririt n tmukrist-nteɣ anda nefren tarrayt tesleḍt n yisental n yinagmayen am Jean Pierre Richard d Gaston Bachelard, tarrayt-agi tessaweḍ-aɣ ɣer turda i d-nefka di tazwara, belli tamarut tewwi-d isental iḥuzan timetti taqbaylit, s umata ur txulef ara tilawt tules-d ayen twala s wallen-is ttidiren-t leqbayel, s yisental yemgaraden ; lexdeɛ, tameḥeqqranit, tabɣest, tayri, tadukkli akked wayen yeɛnan aseḥbider ɣef wansayen n lejdud.